షూటింగ్ దశ నుంచే బాలీవుడ్ జనాల్లో ఆసక్తి రేకెత్తిస్తోన్న హసీనా పార్కర్ బయోపిక్కు సంబంధించి తాజాగా ట్రైలర్ విడుదలైంది. దీంతో శ్రద్ధా కపూర్ లీడ్ రోల్ చేసిన ఈ సినిమా ప్రస్తుతం టాక్ ఆఫ్ ది టౌన్ అయింది. ముంబై మాఫియా డాన్ దావూద్ ఇబ్రహీమ్ చెల్లెలు హసీనా పార్కర్ జీవిత గాథ ఆధారంగా అదే పేరిట తెరకెక్కిన చిత్రం... ప్రస్తుతం బాలీవుడ్లో హాట్ టాపిక్‎గా మారింది. ఇటీవలే సినిమా ట్రైలర్ విడుదలవ్వగా లీడ్ రోల్ పోషించిన శ్రద్ధా కపూర్ తన అభినయంతో అందరినీ కట్టిపడేసింది. శ్రద్ధా సొంత సోదరుడైన సిద్ధాంత్ కపూర్... ఆన్ స్క్రీన్లోనూ ఆమెకు అన్న అయిన దావూద్ ఇబ్రహీంగా కనిపించబోతున్నాడు. ఇప్పటివరకూ పక్కింటి అమ్మాయి పాత్రలు మాత్రమే పోషించిన శ్రద్ధ... తొలిసారి పవర్ ప్యాక్ పర్ఫార్మెన్స్తో ఆకట్టుకోబోతోంది. ట్రైలర్ సాంతం శ్రద్ధా నటనే హైలైట్ అయింది. ముంబై మాఫియాలో కీలక పాత్ర పోషించిన హసీనా పార్కర్... అక్కడ తన అన్న దావూద్ ఇబ్రహీం నిర్మించిన చీకటి సామ్రాజ్యానికి మకుటం లేని మహారాణిగా అవతరించింది. అయితే ఈ క్రమంలో ఆమె ఎదుర్కొన్న సమస్యలు, వాటిని ఆమె జయించి... లేడీ డాన్గా ఎదిగిన వైనమే ఈ చిత్ర సారాంశం అని తెలుస్తోంది. మరోవైపు రెండు దశాబ్దాలుగా ముంబైలోని మరాఠా మందిర్ థియేటర్ లో ప్రదర్శితమవుతున్న 'దిల్ వాలే దుల్హనియా లేజాయేంగే' చిత్రానికి హసీనా పార్కర్ సినిమా ఫుల్ స్టాప్ పెట్టబోతోందట. హసీనా, ఆమె అన్న దావూద్ ఈ థియేటర్ ఉన్న డోంగ్రీ ప్రాంతానికి చెందిన వారే కావడంతో... చిత్ర నిర్మాతల అభ్యర్థన మేరకు ఓ రోజు 'డీడీఎల్జే'ను పక్కన పెట్టి హసీనా పార్కర్ను ప్రదర్శించబోతున్నారట. మరి.. 'డీడీఎల్జే' రెండు దశాబ్దాల ప్రయాణానికి తాత్కాలికంగా ఫుల్ స్టాప్ పెట్టేసిన హసీనా... బాక్సాఫీస్ వద్దా ఇదే దూకుడును ప్రదర్శిస్తుందేమో చూడాలి.
shooting dasha nunche balivud janaallo aasakti rekettistonna haseena parkar bayopikku sambandhinchi taajaagaa triler vidudalaindi. deentho shraddha kapur lead rol chesina ee sinima prastutam tack af dhi toun ayindi. mumbai mafia dan davud ibraheem chellelu haseena parkar jeevita gaatha aadhaaramgaa adhe paerita terakekkina chitram... prastutam balivudlo hat tapic‎gaa maarindi. itivale sinima triler vidudalavvagaa lead rol pooshinchina shraddha kapur tana abhinayamtho andarinee kattipadesindi. shraddha sonta sodarudaina siddhant kapur... aan screenlonu aameku anna ayina davud ibraheengaa kanipinchabotunnadu. ippativarakuu pakkinti ammai paatralu matrame pooshinchina shraddha... tolisari paver pyak parformensto aakattukobotondi. triler saantam shraddha natane hylite ayindi. mumbai maphialo keelaka paatra pooshinchina haseena parkar... akkada tana anna davud ibraheem nirminchina cheekati saamraajyaaniki makutam laeni maharaniga avatarinchindi. ayithe ee kramamlo aame edurkonna samasyalu, vaatini aame jayinchi... lady danga edigina vainame ee chitra saaraamsam ani telustondi. marovaipu rendu dasaabdaalugaa mumbailooni maraataa mandir theater loo pradarsitamavutunna 'dil vaale dulhania lejayenge' chitraaniki haseena parkar sinima ful stap pettabotondata. haseena, aame anna davud ee theater unna dongrey praantaaniki chendina vaare kaavadamtho... chitra nirmaatala abhyarthana meraku oo roju 'ddlg'nu pakkana petti haseena paarkarnu pradarsinchabotunnara. mari.. 'ddlg' rendu dasaabdaala prayaanaaniki taatkaalikamgaa ful stap pettesina haseena... baxafis vadda ide dookudunu pradarsistundemo chudali.